Χρήστος Μαντζουρίδης

Ο Μαντζουρίδης Χρήστος είναι Έλληνας παλαίμαχος αθλητής της υδατοσφαίρισης και νυν προπονητής του Α.Σ. Άρης στους Παίδες. Γεννήθηκε στις 18 Νοεμβρίου 1970 στη Θεσσαλονίκη, έχει ύψος 1,81 μ., βάρος 96 κ. και υπήρξε για πολλά έτη διεθνής με την Εθνικής Ελλάδας. Αγωνιζόταν στη θέση του φουνταριστού κυρίως.

 Ο Χρήστος Μαντζουρίδης ξεκίνησε την καριέρα του στον Γυμναστικό Σύλλογο Ηρακλή στον οποίο αγωνίστηκε από το 1983 έως το 1999. Με την ομάδα του Ηρακλή κατέκτησε 4 πρωταθλήματα ( 1 παιδικό, 2 εφήβων και 1 νέων). Τις περιόδους 1989 και 1991 ήταν πρώτος σκόρερ στην διοργάνωση του Κυπέλλου Ελλάδος υδατοσφαίρισης ανδρών με 32 γκολ, ρεκόρ γκολ σε μια σεζόν που δεν έχει καταρριφθεί μέχρι σήμερα. Ταυτόχρονα είναι 6ος σκόρερ όλων των εποχών στην διοργάνωση του κυπέλλου με 133 γκολ. Τις περιόδους 1991 και 1992 ήταν πρώτος σκόρερ στην κανονική περίοδο του Πρωταθλήματος Α1 υδατοσφαίρισης ανδρών . Επίσης την σεζόν 1996 ήταν πρώτος σκόρερ του Πρωταθλήματος Α2 κατηγορίας . Με τα χρώματα του Ηρακλή αγωνίστηκε σε όλες τις ηλικιακές εθνικές ομάδες, καθώς και στην εθνική ανδρών. Έχει πάνω από 200 συμμετοχές σε όλες τις εθνικές ομάδες. Με τον Ηρακλή έχει πετύχει πάνω από 600 γκολ στην Α1 εθνική κατηγορία και μέχρι σήμερα είναι ο αθλητής με τις περισσότερες συμμετοχές και τα περισσότερα γκολ για την ομάδα του Ηρακλή. Το έτος 1992 και για 6 μήνες αγωνίστηκε με την ομάδα της Frem Όντενσε Δανίας με την οποία έπαιξε και στο champions league. Το 2000 μεταγράφηκε στην ομάδα του Π.Α.Ο.Κ. (υδατοσφαίριση) στην οποία έμεινε για 4 χρόνια. Την σεζόν 2000 ήταν από τους μεγάλους πρωταγωνιστές της ομάδας στην Α2 κατηγορία, καθώς βγήκε πρώτος σκόρερ του πρωταθλήματος και βοήθησε τα μέγιστα ώστε η ομάδα να ανέβει στην Α1 κατηγορία για πρώτη φορά μετά από πολλά χρόνια. Την σεζόν 2003 ήταν μέλος της ομάδας του Π.Α.Ο.Κ που για πρώτη φορά κέρδισε την συμμετοχή της στα Ευρωπαϊκά κύπελλα. Το 2004 γυρίζει στον Ηρακλή με τον οποίο αγωνίζεται για ακόμα 2 χρονιές στην Α1 εθνική κατηγορία. Όταν σταμάτησε από την Α1 εθνική κατηγορία το 2005 ήταν τέταρτος σκόρερ όλων των εποχών στο πρωτάθλημα της Ελλάδας. Το 2006 και το 2007 αγωνίστηκε στον Ναυτικό Όμιλο Καβάλας και το 2008 στον Ναυταθλητικό Όμιλο Αλεξανδρούπολης . Σαν προπονητής δούλεψε τα έτη 1997-1999 στον Γυμναστικό Σύλλογο Ηρακλής συγχρόνως με την αγωνιστική του δραστηριότητα. Το έτος 2006 έγινε τεχνικός διευθυντής της ομάδας. Μετά από διακοπή λίγων χρόνων το 2015 ανέλαβε ξανά τον Ηρακλή με τον οποίο πανηγύρισε την πρώτη χρονιά την άνοδο στην Α2 κατηγορία. Το 2017 ανέλαβε το γυναικείο τμήμα του συλλόγου. Το 2018 ανέλαβε την ομάδα του Α.Σ. Μακεδονικός Νεάπολης με την οποία πήγε σε 2 τελικές φάσεις της Γ' κατηγορίας ανδρών και είχε υπό την επίβλεψη του και τα ηλικιακά τα οποία αυτά τα χρόνια αναγεννήθηκαν και είχαν πολλές συμμετοχές σε ημιτελικές φάσεις ηλικιακών πρωταθλημάτων. Τον Σεπτέμβριο του 2019 ανέλαβε την ομάδα του Φοίβου Συκεών ενώ από τον Σεπτέμβριο του 2022 είναι προπονητής των ηλικιακών ομάδων του Α.Σ. Άρης. Είναι μέλος του διοικητικού συμβουλίου του Σ.Ε.Π.Υ. ( σύνδεσμος Ελλήνων προπονητών υδατοσφαίρισης ) Ως υδατοσφαιριστής: Γυμναστικός Σύλλογος Ηρακλής 1983-1999 Frem Odense 1992 Π.Α.Ο.Κ. 2000-2003 Γυμναστικός Σύλλογος Ηρακλής 2004-2005 Ναυτικός Όμιλος Καβάλας 2006-2007 Ναυταθλητικός Όμιλος Αλεξανδρούπολης 2008 Ως προπονητής Γυμναστικός Σύλλογος Ηρακλής 1997-1999 Γυμναστικός Σύλλογος Ηρακλής ακαδημίες 2009-2010 Γυμναστικός Σύλλογος Ηρακλής ανδρικό 2015-2016 Γυμναστικός Σύλλογος Ηρακλής γυναίκες 2017 Α.Σ. Μακεδονικός Νεάπολης 2018-2019 Φοίβος Συκεών 2020-2022 Α.Σ. Άρης Σεπτέμβριος 2022 έως σήμερα Γυμναστικός Σύλλογος ΗΡΑΚΛΗΣ 1908-2008 ( έκδοση 2008) https://www.sport24.gr/polo/h-istoria-toy-kypelloy-elladas.7808341.html https://foivoswaterpolo.gr/ https://www.taxidromos.gr/topic/4007210/polo-xristos-mantzouridis-neos-proponitis-stous-mini-paides.html